CELEX: 32011R0763
Language: fi
Date: 2011-07-29 00:00:00
Title: Komission täytäntöönpanoasetus (EU) N:o 763/2011, annettu 29 päivänä heinäkuuta 2011 , tiettyjen tavaroiden luokittelusta yhdistettyyn nimikkeistöön

3.8.2011   
            
            
               FI
            
            
               Euroopan unionin virallinen lehti
            
            
               L 200/6
            
         KOMISSION TÄYTÄNTÖÖNPANOASETUS (EU) N:o 763/2011,
   annettu 29 päivänä heinäkuuta 2011,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä heinäkuuta 2011.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Kannettava paristokäyttöinen laite (ns. sähkökirjan lukulaite, "E-book"), jolla tallennetaan ja toistetaan erityyppisiä tekstitiedostoja (esim. PDF, WOL ja HTML), kiintokuvatiedostoja (esim. JPEG) ja äänitiedostoja (esim. MP3). Laitteen mitat ovat noin 18 × 12 × 1 cm ja paino noin 220 g.
                  Laitteessa on
                  
                              —
                           
                           
                              yksivärinäyttö (jossa käytetään sähkömustetekniikkaa ja nelitasoista harmaasävyasteikkoa), jonka mitat ovat noin 12 × 9 cm; kuvaruudun läpimitta on noin 15 cm (6 tuumaa) ja erottelukyky 600 × 800 kuvapistettä,
                           
                        
                              —
                           
                           
                              USB-liitäntä,
                           
                        
                              —
                           
                           
                              liitäntä kuulokkeille,
                           
                        
                              —
                           
                           
                              muistikorttipaikka,
                           
                        
                              —
                           
                           
                              ohjaus-/selauspainikkeet,
                           
                        
                              —
                           
                           
                              200 MHz:n prosessori, ja
                           
                        
                              —
                           
                           
                              512 MB:n sisäinen muisti.
                           
                        Laite voidaan yhdistää automaattiseen tietojenkäsittelykoneeseen tiedostojen siirtämiseksi.
                  Laitteella voidaan toistaa tekstiä, kiintokuvaa ja ääntä joko sisäiseen muistiin tai muistikorttiin tallennettua tietoa käsittelemällä.
                  Laitteessa ei ole kääntämis- eikä sanakirjatoimintoja.
               
               
                  8543 70 90
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8543, 8543 70 ja 8543 70 90 nimiketekstien mukaisesti.
                  Luokittelu nimikkeeseen 8471 automaattisena tietojenkäsittelykoneena ei tule kyseeseen, koska laite ei täytä 84 ryhmän 5 huomautuksen A kohdan vaatimuksia.
                  Lisäksi koska laite ei ole sellainen, että sitä käytettäisiin yksinomaan tai pääasiallisesti automaattisessa tietojenkäsittelyjärjestelmässä, luokittelu nimikkeeseen 8471 tällaisen järjestelmän yksikkönä ei myöskään tule kyseeseen.
                  Luokittelu nimikkeeseen 8528 monitorina ei tule kyseeseen, koska laitteella ei voida näyttää videokuvaa. Tämä johtuu näytössä käytetystä erityistekniikasta, jonka vuoksi kuvanlaatu on heikko ja laite soveltuu vain tekstin ja kiintokuvien katseluun.
                  Laitetta on pidettävä sähkölaitteena, jolla on itsenäinen tehtävä ja joka ei kuulu muualle 85 ryhmään.
                  Sen vuoksi se on luokiteltava CN-koodiin 8543 70 90.